ອັດງານມະໂຫລານສິລະປະ5ປະເທດຫວຽດນາມ,ລາວ,ກຳປູເຈຍ,ມຽນມາແລະໄທປີ2016
(ອັດງານມະໂຫລານສິລະປະ 5 ປະເທດ
ຫວຽດນາມ, ລາວ, ກຳປູເຈຍ, ມຽນມາ ແລະ ໄທປີ 2016)
ຕອນຄ່ຳວັນທີ 25/07, ຢູ່ສູນວັດທະນະທຳແຂວງ ກວາງຈິ້, ໄດ້ດຳເນີນພິທີອັດງານມະໂຫລານສິລະປະອາຊີບ 5 ປະເທດຫວຽດນາມ, ລາວ, ກຳປູເຈຍ, ມຽນມາ ແລະ ໄທ ປີ 2016. ເຫດການໂດຍກົມສິລະປະການສະແດງ, ກົມຮ່ວມມືກັບສາກົນ (ກະຊວງວັດທະນະທຳ, ກິລາ ແລະ ທ່ອງທ່ຽວ), ສະມາຄົມນັກດົນຕີຫວຽດນາມ, ສະມາຄົມນັກສິລະປິນຟ້ອນຫວຽດນາມ, ຄະນະກຳມະການປະຊາຊົນແຂວງກວາງຈິ້ ແລະ ພະແນກວັດທະນະທຳ, ກິລາ ແລະ ທ່ອງທ່ຽວແຂວງ ກວາງຈິ້ ສົມທົບກັນຈັດຕັ້ງ. ເຊິ່ງໄດ້ດຳເນີນແຕ່ວັນທີ 18/07, ງານມະໂຫລານໄດ້ນຳມາໃຫ້ຜູ້ຊົມບັນດາລາຍການສິລະປະທີ່ໄດ້ຮັບການກະກຽມຢ່າງລອບຄອບຖີ່ຖ້ວນ, ມີລັກສະນະສິລະປະສູງ, ຕອບສະໜອງຄວາມຕ້ອງການຂອງປະຊາຊົນແຂວງກວາງຈິ້. ຜ່ານນັ້ນ, ຊ່ວຍໃຫ້ຜູ້ຊົມເຂົ້າໃຈຕື່ມກ່ຽວກັບປະເທດຊາດ ແລະ ປະຊາຊົນຂອງປະເທດຕ່າງໆ. ທີ່ພິທີອັດງານມະໂຫລານ, ຄະນະຈັດຕັ້ງໄດ້ມອບຫຼຽນກາໃຫ້ບັນດາລາຍການສະແດງໝູ່ຄະນະ ແລະ ສ່ວນບຸກຄົນທີ່ມີຜົນງານດີເດັ່ນ, ໃນນັ້ນໄດ້ມອບຫຼຽນຄຳ 4 ຫຼຽນ ແລະ ຫຼຽນເງິນ 4 ຫຼຽນໃຫ້ບັນດາລາຍການສະແດງດີເດັ່ນ. ນອກຈາກນັ້ນ, ຄະນະຈັດຕັ້ງຍັງມອບລາງວັນພິເສດໃຫ້ຄະນະມຽນມາ, ລາວ, ໄທ ແລະ ກຳປູເຈຍ; ມອບຫຼຽນຄຳ 27 ຫຼຽນ ແລະ ຫຼຽນເງິນ 59 ຫຼຽນ ໃຫ້ບັນດາລາຍການເຂົ້າຮ່ວມງານມະໂຫລານ.
(ແຫຼ່ງຄັດຈາກ VOV)